ПРОТОКОЛ № 7

от заседанието на Комисия по правни въпроси 
на Висшия съдебен съвет, проведено на 15 февруари 2016 г.

Днес, 15 февруари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“. 
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Софийски градски съд във връзка с висящо производство по несъстоятелност на Кооперативна търговска банка АД /в несъстоятелност/;

- Становище от заместник-председателя и ръководител на Търговска колегия на ВКС по изпратения сигнал от ИВСС за образуване на тълкувателно производство пред Търговска колегия на ВКС за прилагането на чл. 231, ал. 3 от ТЗ.

- Писмо от Татяна Йорданова относно ползването и отчитането на полагаемия се годишен отпуск на съдия – разпоредбата на чл. 330, ал. 2 от ЗСВ, препратено по компетентност от МП;

- Писмо от председателя на Софийски градски съд относно отстраняване на пропуски и недобри практики в организацията на работата на съда;

Д Н Е В Е Н   Р Е Д:

1. ОТНОСНО: Искане от Мария Владимирова – следовател в следствен отдел при СГП за приравняване на трудов стаж на длъжност „помощник следовател” към трудов стаж на длъжност „следовател”. /отложена точка от заседанието, проведено на 08.02.2016 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Към момента на изпълняване длъжността помощник следовател, Мария Владимирова е била правоспособен юрист, което би трябвало да е основание този стаж да се зачита за юридически стаж.

2. ОТНОСНО: Писмо от председателя на Районен съд гр. Пазарджик относно върнати изпълнителни листове от НАП във връзка със сключеното Споразумение за сътрудничество между ВСС и Камарата на ЧСИ.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема информацията, като напомня, че създаването на практика по събиране на вземанията в изпълнение Споразумението с КЧСИ е изцяло в правомощията на съдилищата.

3. ОТНОСНО: Писмо от председателя на Районен съд гр. Айтос относно начисляване на такси за образуване на ИД, за изпращане на покана за доброволно изпълнение и справки, предявени за събиране от РС – Айтос от страна на Трифон Димитров – частен съдебен изпълнител. 

КОМИСИЯТА ПО ПРАВНИ ВЪПРОСИ
Р Е Ш И:

3.1. Писмото от председателя на Районен съд гр. Айтос да се изпрати на председателя на Камарата на частните съдебни изпълнители, тъй като Споразумението за сътрудничество между ВСС и КЧСИ не се изпълнява от страна на Трифон Димитров – частен съдебен изпълнител, в частта за събиране на разноски.
3.2. Становището на КПВ е, че разпоредбата на чл. 7, ал. 3 от Споразумението урежда въпроса за заплащането на таксите и разноските при образуването на изпълнително дело. Ако частен съдебен изпълнител не желае да го прилага, да не му се възлага изпълнение.
3.3. Решението по т. 3 да се изпрати на председателя на Районен съд гр. Айтос.

4. ОТНОСНО: Преписка с вх. № 94-00-1014/2015 г. на ВСС, образувана по сигнал на Брайън Конийли срещу Тодор Тодоров – съдия в Софийски апелативен съд, изпратена от КПУКИВИВСС с решение по протокол № 5/08.02.2016 г., по компетентност. 

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на Мартин Величков – главен експерт – юрисконсулт в дирекция „Правна“ да изготви становище по сигнала.

ДОПЪЛНИТЕЛНИ ТОЧКИ:

5. ОТНОСНО: Писмо от председателя на Софийски градски съд във връзка с висящо производство по несъстоятелност на Кооперативна търговска банка АД /в несъстоятелност/.  

КОМИСИЯТА ПО ПРАВНИ ВЪПРОСИ
Р Е Ш И:

5.1. Отлага разглеждането на т. 5 за следващо заседание.

6. ОТНОСНО: Становище от заместник-председателя и ръководител на Търговска колегия на ВКС по изпратения сигнал от ИВСС за образуване на тълкувателно производство пред Търговска колегия на ВКС за прилагането на чл. 231, ал. 3 от ТЗ.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение становището от заместник – председателя на ВКС по изпратения сигнал от ИВСС за образуване на тълкувателно производство пред Търговска колегия на ВКС за прилагането на чл. 231, ал. 3 от ТЗ.

7. ОТНОСНО: Писмо от Татяна Йорданова относно ползването и отчитането на полагаемия се годишен отпуск на съдия – разпоредбата на        чл. 330, ал. 2 от ЗСВ, препратено по компетентност от МП.

КОМИСИЯТА ПО ПРАВНИ ВЪПРОСИ
Р Е Ш И:
7.1. Разрешаването и ползването на платен годишен отпуск от съдия, прокурор и следовател във всички случаи следва да е съобразено с ограничението по чл. 330, ал. 2 от Закона за съдебната власт.

8. ОТНОСНО: Доклад от председателя на Софийски градски съд относно мерките, които са предприети от него и от ръководството на съда за преодоляване на слабостите, констатирани в Доклада на Временната комисия от членове на ВСС.

КОМИСИЯТА ПО ПРАВНИ ВЪПРОСИ
Р Е Ш И:

	8.1. Приема за запознаване доклада от председателя на Софийски градски съд.
8.2. Предлага на Висшия съдебен съвет да обсъди представения доклад на свое заседание, като се покани и Калоян Топалов – председател на СГС.

9. ОТНОСНО: Становище по направено искане от главния прокурор на Република България за установяване противоконституционност на разпоредбите на чл. 29, ал.2, ал.3 и ал.4 и на чл. 30, ал. 1 от Закона за адвокатурата.
КОМИСИЯТА ПО ПРАВНИ ВЪПРОСИ
Р Е Ш И:
9.1. Предлага на Висшия съдебен съвет да ПРИЕМЕ становището по направеното искане от главния прокурор на Република България за установяване противоконституционност на разпоредбите на чл. 29, ал.2, ал.3 и ал.4 и на чл. 30, ал. 1 от Закона за адвокатурата.
9.2. Предлага на Висшия съдебен съвет да ИЗПРАТИ становището по конституционно дело на № 10/2015 г. на Конституционния съд .
9.3. Внася предложението за разглеждане в заседание на ВСС насрочено за 18.02.2016 г.

10. ОТНОСНО: Писмо от Министерство на правосъдието относно проект на Решение на Министерския съвет за одобряване на проект на Закон за изменение и допълнение на Наказателно–процесуалния кодекс, за становище.

КОМИСИЯТА ПО ПРАВНИ ВЪПРОСИ
Р Е Ш И:
10.1. Да се предостави проекта на Закон за изменение и допълнение на Наказателно–процесуалния кодекс на членовете на Висшия съдебен съвет за изразяване на становища и предложения в срок до 22 февруари 2016 г .

11. ОТНОСНО: Писмо от Министерство на правосъдието относно проект на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица, за становище.

КОМИСИЯТА ПО ПРАВНИ ВЪПРОСИ
Р Е Ш И:
11.1. Изразява положително становище по предложения проект.
11.2. Да се изпрати проекта на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица на Комисия „Бюджет и финанси“ с оглед необходимостта от финансов разчет на средствата.

ПРЕДСЕДАТЕЛ
НА КОМИСИЯТА:		 /П/    
                          ЮЛИАНА КОЛЕВА